CELEX: C2004/262/94
Language: lt
Date: 2004-10-23 00:00:00
Title: Byla T-329/04 Viasat Broadcasting UK Ltd 2004 m. rugpjūčio 2 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/50
            
         Viasat Broadcasting UK Ltd 2004 m. rugpjūčio 2 d. pareikštas ieškinys Europos Bendrijų Komisijai
   (Byla T-329/04)
   (2004/C 262/94)
   Bylos kalba: danų
   2004 m. rugpjūčio 2 d. Europos Bendrijų Pirmosios instancijos teisme buvo pareikštas Viasat Broadcasting UK Ltd., įsteigtos West Drayton (Didžioji Britanija), atstovaujamos advokato Simon Evers Hjemborg, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti 2004 m. gegužės 19 d. Komisijos sprendimo valstybės pagalbos byloje C 2/2003 (ex NN 22/2002) dėl Danijos TV2/Danmark naudai taikomų priemonių 1 straipsnį ta apimtimi, kuria sprendimas pripažįsta pagalbą suderinama su bendrąja rinka pagal EB sutarties 86 straipsnio 2 dalį;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Ginčijamu sprendimu Komisija pripažino TV2/DANMARK A/S 1995-2002 m. abonentinio mokesčio forma ir iš tam tikrų kitų lėšų suteiktą pagalbą suderinama su bendrąja rinka, išskyrus 628,2 milijono DKK sumą, kuri, Komisijos nuomone, yra neteisėta pagalba ir kurią Danijos Karalystė yra įpareigota susigrąžinti iš TV2/DANMARK A/S. Pareiškėjas prašo panaikinti Komisijos sprendimo dalį, kurioje Komisija pripažįsta dalį pagalbos suderinama su bendrąja rinka.
   Pareiškėjas pažymi, kad Komisija, vertindama, ar TV2/DANMARK A/S įsipareigojimai teikti viešąsias paslaugas yra pakankamai detaliai apibrėžti, suklydo, kadangi padarė išvadą, jog visa TV2/DANMARK A/S programa yra veikla, susijusi su įsipareigojimais teikti viešąsias paslaugas. Dėl to yra sunku nustatyti, ar Danijos valstybė laikėsi ir laikysis Bendrijos konkurencijos taisyklių, ypač nustatytų EB sutarties 87 straipsnio 1 dalyje ir 86 straipsnio 2 dalyje.
   Be to, pareiškėjas teigia, kad Komisijos pasirinktas metodas nustatant, ar valstybės pagalba EB sutarties 87 straipsnio 1 dalies prasme yra suderinama su bendrąja rinka pagal EB sutarties 86 straipsnio 1 dalį, yra neteisingas, nes jis neatsižvelgia į netiesioginę (horizontalią) valstybės pagalbą (kryžminį subsidijavimą), prieštaraujančią EB sutarties 87 straipsnio 1 daliai, nes:
   
               —
            
            
               TV2/DANMARK A/S antikonkurenciniai veiksmai reklamos rinkoje negali būti laikomi būtinais TV2/DANMARK A/S atliekant įsipareigojimus teikti viešąsias paslaugas pagal EB sutarties 86 straipsnio 2 dalį, nes EB sutarties 87 straipsnio 1 dalis TV2/DANMARK A/S veiklai komercinėse rinkose yra taikoma be išimčių;
            
         
               —
            
            
               Komisija įvertino tik tai, ar galimai perteklinės valstybės išmokos (tiesioginė vertikali ir draudžiama valstybės pagalba) buvo naudojamos komercinei veiklai remti, o ne tai, ar valstybės išmokos buvo naudojamos siekiant įgyti ekonominį pranašumą komercinėje veikloje, iškraipant konkurenciją;
            
         
               —
            
            
               Komisijos taikytas „stand alone“ testas šiuo atveju yra netaikytinas, nes jis remiasi TV2/DANMARK A/S konkurentų sąnaudų (o ne pačios TV2/DANMARK A/S sąnaudų) ir TV2/DANMARK A/S pajamų iš komercinės veiklos palyginimu, neatsižvelgiant į galimus veiklos efektyvumo skirtumus, ir dėl to jis pilnai neparodo, ar kryžminiu būdu subsidijuojama komercinė veikla suteikė TV2/DANMARK A/S konkurenciją iškraipantį ekonominį pranašumą;
            
         
               —
            
            
               Komisijos taikytas kainos testas šiuo atveju taip pat yra netaikytinas.